Publication: Magyar Közlöny
Issue: MK-2001-44 (Year: 2001, Number: 44)
Era: 1990-2004
Section: A jövedéki adóról és a jövedéki termékek forgalmazásának különös szabályairól szóló 1997. évi CIII. törvény
Paragraph Index: 498

2001. január 1-je előtt kiadott OBI engedélyekben szereplő teljes mennyiségre 2000. december 31-ig nem, vagy annak csak egy részére használták fel az átvett állami ellenőrzőjegyeket, a 16. számú vámhivatal a 2001. január 1-jétől alkalmazandó zár- és ellenőrzőjegyeket a különbözetre adhatja ki. Ennek feltétele, hogy az OBI engedély mindkét eredeti példányát az OBI záradékkal lássa el, amelyben feltünteti azt a mennyiséget, amelyet az OBI felé teljesített elszámolás alapján ténylegesen állami ellenőrzőjeggyel láttak el. Egy eredeti záradékolt példány abban az esetben fogadható el a zár- és ellenőrzőjegyek igénylésénél, ha a záradék tartalmazza, hogy az abban feltüntetett mennyiség megállapítását az illetékes vámhivatal és — szúrópróbaszerűen — az OBI a helyszínen ellenőrizte.

Source: https://magyarkozlony.hu/hivatalos-lapok/f2d183cfd0b272b10513b6a22f40023884b544c8/dokumentumok/2c8f25375739e743cee30a68022ffe3172c4c8b3/letoltes